Jus

Jus is 'n vette saus die over d'n èrpels en d'n groent'n kun doen, of bii 't vleis. D'n jus bestaot uut sop uut 't vleis mee boter. Mee zetmeel kun je 't goedje wa verdikk'n. Niet te verwarr'n mee waotersause of lawaojsause, dat is wè jus, mao mee vrêêd vee waoter en wiinig vet, aongemengd mee een tempertje (papje) vàn meel en waoter.

'n Bekende toepassing vàn jus is bii d'n 'utsepot of bii d'n peëklutse, waobii 'n kuultje wor gegraov'n en in 't midden jus wor gegoten.

't Woord jus komt uut 't Latijn, en is via 't Frans en via 't Nederlands in 't Zeêuws gekomm'n. 't Komt vàn 't Latijnse woord ius en da betêk'nd sap, saus of recht. Jus kan oek Jus d'Orange mee bedoeld word'n.

Tegenwoordig is jus ni meer wat 't gewist is. Jus wordt vaok uut 'n pakje of 'n potje gehaol'n. Daor zitt'n mêêstal oek kruun in.

 Trivia 
In 1973 brak Sjef van Oekel deu mee 't lied Zuurkool met vette jus.

categorie:Koôke